PTTOR-BCP ลดราคากลุ่มเบนซินลิตรละ 40 สต. เว้น E85 ลด 20 สต. มีผลพรุ่งนี้
PTTOR-BCP ลดราคากลุ่มเบนซินลิตรละ 40 สต. เว้น E85 ลด 20 สต. มีผลพรุ่งนี้
25 ม.ค. 2562

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และ บริษัทบางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 40 สตางค์/ลิตร เว้น E85 ปรับลด 20 สตางค์/ลิตร ขณะที่ดีเซลยังคงราคาเดิม มีผลตั้งแต่ 05.00 น. วันพรุ่งนี้ (26 ม.ค.)
ทั้งนี้ จะส่งผลให้ราคาน้ำมันในพื้นที่กรุงเทพฯ ของ PTTOR และ BCP วันพรุ่งนี้ เป็นดังนี้ เบนซิน 95 ของ PTTOR อยู่ที่ลิตรละ 33.76 บาท/ลิตร , แก๊สโซฮอล์ 95 ลิตรละ 26.35 บาท, แก๊สโซฮอล์ 91 ลิตรละ 26.08 บาท, E20 ลิตรละ 23.34 บาท ส่วน E85 อยู่ที่ ลิตรละ 19.34 บาท และดีเซล ลิตรละ 26.09 บาท (ราคานี้ยังไม่รวมภาษีบำรุงท้องที่ของแต่ละจังหวัด)